A 2001-es amerikai invázió után az USA-t támogató Északi Szövetség tagja lett, és újra kinevezték a tartomány kormányzójának. 2004 és 2013 között tagja volt a kabuli kormánynak, mint energia- és vízügyi miniszter. 2009 szeptemberének végén, egy heráti lányiskolája előtt sikertelen merényletet követtek el ellene, melyet a tálibok magukra vállaltak. Mindazonáltal a hozzá nem értése, valamint az elhatalmasodó korrupció miatt tárcavezetői ténykedése kudarcot vallott, így 2013-ban visszavonult a Herát határában lévő otthonába.